pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธ.ก.ส. คว้ารางวัลสถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อมในการทำงาน ระดับประเทศและจังหวัด
วันอังคารที่ 7 กันยายน 2564
ธ.ก.ส. คว้ารางวัลสถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อมในการทํางาน ระดับประเทศและจังหวัด
ธ.ก.ส.คว้ารางวัลสถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อมในการทํางาน ประจําปี 2564 จัดโดยกรมสวัสดิการและคุ้มครองแรงงาน กระทรวงแรงงาน ซึ่ง ธ.ก.ส. สาขาสกลนคร ได้รับรางวัลระดับประเทศ
ธ.ก.ส.คว้ารางวัลสถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อมในการทํางาน ประจําปี 2564 จัดโดยกรมสวัสดิการและคุ้มครองแรงงาน กระทรวงแรงงาน ซึ่ง ธ.ก.ส. สาขาสกลนคร ได้รับรางวัลระดับประเทศ และอีก 192 สาขา ได้รับรางวัลเกียรติบัตรระดับจังหวัด สะท้อนการบริหารจัดการที่มุ่งเน้นด้านความปลอดภัย อาชีวอนามัย รวมถึงสภาพแวดล้อมในการทํางานที่มีมาตรฐาน
นายสันติ เจริญสุข รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้เข้าร่วมโครงการสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ประจําปี 2564 ซึ่งจัดโดยกรมสวัสดิการและคุ้มครองแรงงาน กระทรวงแรงงาน เพื่อให้สถานประกอบกิจการที่ปฏิบัติถูกต้องตามกฎหมายมีระบบการบริหารและการจัดการด้านความปลอดภัยอาชีวอนามัยและสภาพแวดล้อมในการทํางานที่ดี เพื่อก้าวสู่ระบบมาตรฐานสากล รวมทั้งได้รับการเชิดชูเกียรติและเป็นองค์กรต้นแบบด้านความปลอดภัยฯ ให้กับสถานประกอบกิจการกิจการอื่น ๆ
โดยในปีนี้เป็นปีแรกที่ ธ.ก.ส. ส่งประกวดในระดับประเทศ และสาขาสกลนคร ได้รับรางวัลเกียรติบัตร (ทอง) ระดับประเทศ อีกทั้ง ธ.ก.ส. สาขา อีกจํานวน 192 สาขา ได้รับรางวัลเกียรติบัตรระดับจังหวัด ซึ่งเป็นการสะท้อนให้เห็นถึงการมุ่งเน้นให้มีการบริหารจัดการและมีการดําเนินการด้านความปลอดภัย อาชีวอนามัยและสภาพแวดล้อมในการทํางานให้เป็นไปตามมาตรฐานตามที่กฎหมายกําหนด
สําหรับหลักเกณฑ์การพิจารณารางวัลนั้น สถานประกอบกิจการต้องไม่มีการถูกดําเนินคดีด้านความปลอดภัยในการทํางานทุกกรณี ไม่มีลูกจ้างประสบอันตรายจากการทํางานถึงขั้นเสียชีวิต ทุพพลภาพ หรือสูญเสียอวัยวะบางส่วน ในระยะเวลาที่กําหนด มีอัตราการประสบอันตรายจากการทํางานถึงขั้นหยุดงานเกิน 3 วัน ลดลงไม่น้อยกว่าร้อยละ 5 โดยผลการเปรียบเทียบอัตราการประสบอันตรายจากการทํางานถึงขั้นหยุดงานเกิน 3 วัน และมีการจัดตั้งชมรมจิตอาสาสร้างวินัยและวัฒนธรรมความปลอดภัยในสถานประกอบกิจการ และคลินิกความปลอดภัยในสถานประกอบกิจการ
รัฐบาลไทย-ข่าวทำเนียบรัฐบาล-รมว.สุชาติ หนุนวิสาหกิจชุมชน เพิ่มมูลค่า ปลอดภัย ใช้นวัตกรรมย้อมเย็นผ้าคราม
วันศุกร์ที่ 17 มิถุนายน 2565
รมว.สุชาติ หนุนวิสาหกิจชุมชน เพิ่มมูลค่า ปลอดภัย ใช้นวัตกรรมย้อมเย็นผ้าคราม
กระทรวงแรงงาน โดยกรมพัฒนาฝีมือแรงงาน ส่งเสริมทักษะแรงงานวิสาหกิจชุมชน  เพิ่มมูลค่าสินค้าและปลอดภัยกับผู้ผลิตและผู้บริโภค ด้วยการย้อมผ้าจากพืชครามด้วยกระบวนการย้อมเย็น
รัฐบาลไทย-ข่าวทำเนียบรัฐบาล-วธ.จัดพิมพ์หนังสือ “พระมหากษัตริย์ไทยแห่งพระบรมราชจักรีวงศ์ 10 รัชกาล ฉบับการ์ตูน”
วันจันทร์ที่ 4 ตุลาคม 2564
วธ.จัดพิมพ์หนังสือ “พระมหากษัตริย์ไทยแห่งพระบรมราชจักรีวงศ์ 10 รัชกาล ฉบับการ์ตูน”
วธ.จัดพิมพ์หนังสือ “พระมหากษัตริย์ไทยแห่งพระบรมราชจักรีวงศ์ 10 รัชกาล ฉบับการ์ตูน”
วธ.จัดพิมพ์หนังสือ“พระมหากษัตริย์ไทยแห่งพระบรมราชจักรีวงศ์ 10 รัชกาล ฉบับการ์ตูน” ส่งเสริมเด็ก เยาวชน ประชาชนเรียนรู้ประวัติศาสตร์ ภูมิใจความเป็นไทย เผยแพร่พระราชประวัติและพระราชกรณียกิจเพื่อประโยชน์สุขของพสกนิกรชาวไทย พร้อมจัดทําหนังสืออิเล็กทรอนิกส์ (E-Book) อ่านออนไลน์
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายเทิดทูนสถาบันชาติ ศาสนา พระมหากษัตริย์และทํานุบํารุงศาสนา ศิลปะ วัฒนธรรม เพื่อสืบสาน รักษาและต่อยอดอย่างยั่งยืน วธ.จึงจัดพิมพ์หนังสือ“พระมหากษัตริย์ไทยแห่งพระบรมราชจักรีวงศ์ 10 รัชกาล ฉบับการ์ตูน” เพื่อเฉลิมพระเกียรติให้ปรากฏแผ่ไพศาลและแสดงความจงรักภักดีต่อสถาบันพระมหากษัตริย์ รวมทั้งเพื่อส่งเสริมให้เยาวชนและประชาชนได้ศึกษาเรียนรู้พระราชประวัติและพระราชกรณียกิจนานัปการของพระมหากษัตริย์ไทย เพื่อประโยชน์สุขของพสกนิกรชาวไทยทุกหมู่เหล่า ซึ่งเนื้อหาของหนังสือมีสาระเกี่ยวกับพระราชประวัติและพระราชกรณียกิจของพระมหากษัตริย์ไทยแต่ละรัชกาล ประกอบด้วยรัชกาลที่ 1 สร้างบ้านแปงเมือง รัชกาลที่ 2 ฟูเพื่องวรรณกรรม รัชกาลที่ 3 เลิศล้ําเศรษฐกิจ รัชกาลที่ 4 แนวคิดอารยะ รัชกาลที่ 5 วัฒนะสู่สากล รัชกาลที่ 6 มากล้นการศึกษา รัชกาลที่ 7 ประชาธิปไตย รัชกาลที่ 8 นําไทยสามัคคี รัชกาลที่ 9 พระบารมีเปี่ยมล้นและรัชกาลที่ 10 ประชาชนเปี่ยมสุข
รัฐมนตรีว่าการกระทรวงวัฒนธรรม กล่าวอีกว่า สถาบันพระมหากษัตริย์เป็นศูนย์รวมจิตใจของชาวไทยมายาวนาน นับตั้งแต่พระบาทสมเด็จพระพุทธยอดฟ้าจุฬาโลกมหาราชเสด็จเถลิงถวัลยราชสมบัติเป็นปฐมกษัตริย์แห่งพระบรมราชวงศ์จักรี ทรงสถาปนากรุงรัตนโกสินทร์เป็นราชธานีสืบต่อมาจนถึงปัจจุบันเป็นเวลา 239 ปีและมีพระมหากษัตริย์เสด็จขึ้นครองราชย์สืบราชสันตติวงศ์ 10 รัชกาล ทุกพระองค์ทรงเปี่ยมด้วยทศพิธราชธรรม ทรงสร้างความเป็นปึกแผ่นมั่นคงในบ้านเมือง ขจัดภัยข้าศึกศัตรูที่มารุกราน ทรงทะนุบํารุงแผ่นดินให้อุดมสมบูรณ์และยกระดับคุณภาพชีวิตเพื่อให้พสกนิกรชาวไทยได้กินดีอยู่ดี นอกจากนี้ ยังทรงบํารุงพระพุทธศาสนาให้รุ่งเรืองเป็นหลักธรรมในการดําเนินชีวิตและทรงส่งเสริม สร้างสรรค์ศิลปวัฒนธรรมให้เจริญงอกงามปรากฏเป็นมรดกทางวัฒนธรรมของชาติ บ้านเมืองจึงร่มเย็นเป็นสุขภายใต้ร่มพระบารมีของพระมหากษัตริย์ไทยมาทุกรัชกาล
นายอิทธิพล กล่าวด้วยว่า หนังสือ“พระมหากษัตริย์ไทยแห่งพระบรมราชจักรีวงศ์ 10 รัชกาล ฉบับการ์ตูน” เป็นหนังสือที่จะทําให้เด็ก เยาวชนมีความสนใจศึกษา เรียนรู้ ประวัติศาสตร์ได้อย่างเพลิดเพลิน และเข้าใจง่าย มีภาพสีสันสวยงาม มีการใช้ภาษาที่สละสลวยซึ่งจะสร้างความรับรู้และความเข้าใจพระราชประวัติ พระราชกรณียกิจ 10 รัชกาลที่ทรงสร้างความเจริญรุ่งเรือง จนกระทั่งชาติไทยมีความเป็นปึกแผ่นมั่นคงสืบมาจนถึงปัจจุบัน ทั้งนี้ วธ.จะแจกจ่ายหนังสือนี้ไปยังห้องสมุด โรงเรียน และสถาบันอุดมศึกษาต่างๆ เพื่อให้นักเรียน นักศึกษาและประชาชนได้อ่านเพื่อค้นคว้าหาความรู้ อีกทั้ง ยังได้จัดทําหนังสือนี้ในรูปแบบหนังสืออิเล็กทรอนิกส์ (E-Book อี-บุ๊ก) สําหรับอ่านออนไลน์ โดยผู้ที่สนใจสามารถดาวน์โหลดได้ที่ https://www.m-culture.go.th/adminli/ebook/B0180
รัฐบาลไทย-ข่าวทำเนียบรัฐบาล-โฆษกรัฐบาลฯ ชี้แจง หน่วยงานราชการไม่ได้เก็บภาษีนำเข้าหรือบวกกำไรวัคซีนทางเลือกที่นำเข้าเพื่อโรงพยาบาลเอกชน และไม่ได้เก็บ VAT ซ้ำซ้อน
วันจันทร์ที่ 12 กรกฎาคม 2564
โฆษกรัฐบาลฯ ชี้แจง หน่วยงานราชการไม่ได้เก็บภาษีนําเข้าหรือบวกกําไรวัคซีนทางเลือกที่นําเข้าเพื่อโรงพยาบาลเอกชน และไม่ได้เก็บ VAT ซ้ําซ้อน
โฆษกรัฐบาลฯ ชี้แจง หน่วยงานราชการไม่ได้เก็บภาษีนําเข้าหรือบวกกําไรวัคซีนทางเลือกที่นําเข้าเพื่อโรงพยาบาลเอกชน และไม่ได้เก็บ VAT ซ้ําซ้อน
นายอนุชา บูรพชัยศรี โฆษกประจําสํานักนายกรัฐมนตรี กล่าวว่าได้รับทราบคําชี้แจงจากองค์การเภสัชกรรม ถึงการกําหนดราคาขายวัคซีนโมเดอร์นา ซึ่งเป็นวัคซีนทางเลือกให้กับโรงพยาบาลเอกชนว่า องค์การเภสัชกรรมไม่ได้บวกกําไรหรือบวกภาษีนําเข้าในราคาที่ขายให้กับโรงพยาบาลเอกชนแต่อย่างใด ทั้งนี้ องค์การเภสัชกรรมชี้แจงว่าได้คิดราคาขายจากราคาวัคซีนที่ได้รับจากตัวแทนผู้ผลิต ซึ่งในกรณีวัคซีนโมเดอร์นาคือ บริษัท ซิลลิค ฟาร์มา จํากัด แล้วจึงนํามารวมกับภาษีมูลค่าเพิ่มและค่าใช้จ่ายส่วนอื่น ๆ เช่น ค่าเก็บรักษา ค่าขนส่ง ค่าประกันภัยรายบุคคลเพื่อให้ความคุ้มครองกับผู้ที่ได้รับการฉีดวัคซีนทางเลือกในกรณีที่อาจมีอาการไม่พึงประสงค์เท่านั้น โดยไม่ได้บวกกําไรหรือบวกภาษีนําเข้าในราคาที่ขายให้กับโรงพยาบาลเอกชนแต่อย่างใด
นอกจากนี้ กรมศุลกากรยังได้ชี้แจงเพิ่มเติมว่า ปัจจุบันการนําเข้าวัคซีนและอุปกรณ์การแพทย์ต่าง ๆ นั้น ได้รับการยกเว้นการเก็บภาษีนําเข้าอยู่แล้ว สําหรับของที่นําเข้ามาใช้ในการรักษา วินิจฉัย หรือป้องกันโรคติดเชื้อไวรัสโควิด-19 ตามรายการที่กระทรวงสาธารณสุขกําหนด เพื่อดูแลและเยียวยาผู้ที่ได้รับผลกระทบจากการแพร่ระบาดของเชื้อไวรัสโควิด-19 โดยจะมีผลบังคับใช้ไปจนถึงเดือน มีนาคม 2565 ทั้งนี้ จะมีการเก็บเพียงภาษีมูลค่าเพิ่ม (VAT) ที่ 7% จากผู้นําเข้าเพียงอย่างเดียวเท่านั้น ซึ่งในส่วนของภาษีซื้อนี้ บริษัทผู้นําเข้าสามารถขอคืนได้หรือเอาไปหักออกจากภาษีขายได้ด้วย ดังนั้น หากนําเข้ามาแล้วขายต่อโดยไม่คิดกําไร บริษัทผู้นําเข้าก็สามารถขอคืน VAT ได้ทั้งหมดอยู่แล้ว แต่หากมีการนําเข้ามาแล้วบริษัทผู้นําเข้าขายทํากําไร ก็จะเสียภาษีมูลค่าเพิ่มเฉพาะส่วนต่างกําไรที่เกิดขึ้นเท่านั้น
สําหรับประเด็นที่มีกระแสข่าวว่าประชาชนต้องแบกรับภาษีมูลค่าเพิ่ม จากการที่โรงพยาบาลเอกชนเรียกเก็บนั้น กรมสรรพากรได้ชี้แจงว่า การให้บริการรักษาพยาบาลของสถานพยาบาลตามกฏหมายว่าด้วยสถานพยาบาลนั้น จะได้รับการยกเว้นภาษีมูลค่าเพิ่มอยู่แล้ว ดังนั้น โรงพยาบาลเอกชนจึงได้รับการยกเว้นภาษีมูลค่าเพิ่มเช่นกัน จึงไม่สามารถเรียกเก็บภาษีมูลค่าเพิ่มจากวัคซีนทางเลือกที่ให้บริการแก่ประชาชนได้อีก แต่หากโรงพยาบาลเอกชนมีกําไรจากการประกอบการก็เป็นหน้าที่ในการเสียภาษีกําไรเช่นเดียวผู้ประกอบการในลักษณะอื่น ๆ
รัฐบาลไทย-ข่าวทำเนียบรัฐบาล-ปลัดวธ.เป็นประธานในพิธีตักบาตร ณ ถนนสายบุญ "นุ่งซิ่น นั่งสาด ตักบาตร ๙ วัด"
วันพุธที่ 6 ตุลาคม 2564
ปลัดวธ.เป็นประธานในพิธีตักบาตร ณ ถนนสายบุญ "นุ่งซิ่น นั่งสาด ตักบาตร ๙ วัด"
ปลัดวธ.เป็นประธานในพิธีตักบาตร ณ ถนนสายบุญ "นุ่งซิ่น นั่งสาด ตักบาตร ๙ วัด"
วันที่ ๖ ตุลาคม ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีตักบาตร ณ ถนนสายบุญ "นุ่งซิ่น นั่งสาด ตักบาตร ๙ วัด" โดยมี นางโชติกา อัครกิจโสภากุล นายพัฐศิษฏ์ ธนชวาลย์ ผู้อํานวยการกองตรวจราชการ ที่ปรึกษากระทรวงวัฒนธรรม วัฒนธรรมจังหวัดกาฬสินธุ์ ผู้นําชุมชน และชาวชุมชน โดยได้รับเกียรติจากนางทัศนีย์ ผลชานิโก รองอธิบดีกรมประชาสัมพันธ์ เข้าร่วม เพื่อสนับสนุน การเผยแพร่ประชาสัมพันธ์ สร้างการรับรู้อย่างทั่วถึง ณ ชุมชนคุณธรรมฯบ้านโนนบุรี อ.สหัสขันธ์ จ.กาฬสินธุ์ ซึ่งเป็น ๑ ใน ๑๐ สุดยอดชุมชนต้นแบบ “เที่ยวชุมชน ยลวิถี” ของกระทรวงวัฒนธรรม ที่มีศักยภาพและมีความพร้อมด้านการท่องเที่ยวในทุกมิติ
รัฐบาลไทย-ข่าวทำเนียบรัฐบาล-ปลัดกระทรวงคมนาคม เป็นผู้แทนกระทรวงคมนาคม ร่วมลงนามไว้อาลัยนายชินโซ อาเบะ
วันพฤหัสบดีที่ 14 กรกฎาคม 2565
ปลัดกระทรวงคมนาคม เป็นผู้แทนกระทรวงคมนาคม ร่วมลงนามไว้อาลัยนายชินโซ อาเบะ
...
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้นายชยธรรม์ พรหมศร ปลัดกระทรวงคมนาคม เป็นผู้แทนกระทรวงคมนาคม พร้อมด้วย นายพิเชฐ คุณาธรรมรักษ์ อธิบดีกรมการขนส่งทางราง ร่วมลงนามแสดงความอาลัยต่อการถึงแก่อสัญกรรมของนายชินโซ อาเบะ (H.E. Mr. Shinzo Abe) อดีตนายกรัฐมนตรีญี่ปุ่น
ในโอกาสนี้ ปลัดกระทรวงคมนาคมได้มอบแจกันดอกไม้แสดงความเสียใจในนามของกระทรวงคมนาคม ให้กับนายทาซากะ ทาคุโระ (Mr. Tasaka Takuro) อัครราชทูตญี่ปุ่น (ฝ่ายเศรษฐกิจ) ประจําประเทศไทย ในวันที่ 14 กรกฏาคม 2565 ณ สถานเอกอัครราชทูตญี่ปุ่นประจําประเทศไทย ถนนวิทยุ เขตปทุมวัน กรุงเทพฯ
กระทรวงคมนาคม จะระลึกถึงนายชินโซ อาเบะ ด้วยความซาบซึ้งในฐานะมิตรแท้ของไทย ที่ได้ส่งเสริมมิตรภาพและความร่วมมือระหว่างไทยกับญี่ปุ่นให้แน่นแฟ้น และขอแสดงความอาลัยอย่างสุดซึ้ง และขอภาวนาให้กับครอบครัวของท่านอาเบะและชาวญี่ปุ่นในช่วงเวลาที่ยากลําบากนี้
รัฐบาลไทย-ข่าวทำเนียบรัฐบาล-รมต. นร. นายอนุชา ฯลงพื้นที่ชัยนาท ตรวจเยี่ยมโรงพยาบาลสนาม ศูนย์พักคอยผู้ป่วยโควิด-19 พร้อมให้กำลังใจเจ้าหน้าที่ผู้ปฏิบัติงานช่วยเหลือประชาชน
วันอาทิตย์ที่ 15 สิงหาคม 2564
รมต. นร. นายอนุชา  ฯลงพื้นที่ชัยนาท ตรวจเยี่ยมโรงพยาบาลสนาม ศูนย์พักคอยผู้ป่วยโควิด-19 พร้อมให้กําลังใจเจ้าหน้าที่ผู้ปฏิบัติงานช่วยเหลือประชาชน
รมต. นร. นายอนุชา  ฯลงพื้นที่ชัยนาท ตรวจเยี่ยมโรงพยาบาลสนาม ศูนย์พักคอยผู้ป่วยโควิด-19 พร้อมให้กําลังใจเจ้าหน้าที่ผู้ปฏิบัติงานช่วยเหลือประชาชน
วันนี้ 15 ส.ค. 64 นายอนุชา นาคาศัย รัฐมนตรีประจําสํานักนายกรัฐมนตรี เดินทางลงพื้นที่ จ.ชัยนาท เพื่อตรวจเยี่ยมโรงพยาบาลสนาม และศูนย์พักคอยผู้ป่วยโควิด-19 จังหวัดชัยนาท โดยมี นายสมบูรณ์ ศิริเวช ผู้ว่าราชการจังหวัดชัยนาท พร้อมด้วย นายอนุสรณ์ นาคาศัย นายกองค์การบริหารส่วนจังหวัดชัยนาท , นายแพทย์สาธารณสุขจังหวัดชัยนาท และหัวหน้าส่วนราชการจังหวัดชัยนาท ให้การต้อนรับ
โดยในช่วงเช้า รัฐมนตรีประจําสํานักนายกรัฐมนตรีได้เดินทางไปยังได้เดินทางไปตรวจเยี่ยมศูนย์พักคอยผู้ป่วยโควิด-19 จังหวัดชัยนาท ในอําเภอต่างๆ ประกอบด้วย ศูนย์พักคอยผู้ป่วยโควิด-19 ตําบลบ้านกล้วย อําเภอเมืองชัยนาท ตั้งอยู่ภายในศูนย์การเรียนรู้ชุมชน มูลนิธิป๋วย อึ๊งภากรณ์ , ศูนย์พักคอยผู้ป่วยตําบลบางหลวง ณ โรงเรียนชุมชนวัดสวนลําไย,ศูนย์พักคอยตําบลสรรพยา ตั้งอยู่ภายในวัดหลวงสิริบูรณาราม ต.สรรพยา อ.สรรพยา รัฐมนตรีประจําสํานักนายกรัฐมนตรี ได้กล่าวทักทายและส่งกําลังใจให้ผู้ป่วยผ่านเครื่องขยายเสียง และมอบอาหาร น้ําดื่ม เจลล้างมือ และหน้ากากอนามัย แก่ศูนย์พักคอยเพื่อนําไปมอบให้กับแก่ผู้ป่วยโควิด-19 ที่อยู่ภายในศูนย์พักคอยต่อไป
จากนั้น รัฐมนตรีประจําสํานักนายกรัฐมนตรี และคณะ ได้เดินทางต่อไปยังโรงพยาบาลสรรพยา การเตรียมความพร้อมของศูนย์บริการวัคซีนทางเลือกฯ “ซิโนฟาร์ม” ขององค์การบริหารส่วนจังหวัดชัยนาท ซึ่งได้สั่งซื้อวัคซีนทางเลือก“ซิโนฟาร์ม” จากราชวิทยาลัยจุฬาภรณ์ จํานวน 50,000 โดส และเดินทางต่อไปยังศูนย์พักคอยตําบลธรรมามูล อาคารหอพักวัดธรรมามูลวรวิหาร เพื่อตรวจเยี่ยม ศูนย์ Community isolation (CI) อําเภอเมืองชัยนาท ซึ่งมีจํานวน 12 ห้อง รวม 24 เตียง สามารถรองรับผู้ป่วยระดับสีเขียวที่รักษาหายรอส่งกลับบ้าน และผู้ป่วยที่รอการส่งตัวรักษาในโรงพยาบาลสนาม
ในช่วงบ่าย รัฐมนตรีประจําสํานักนายกรัฐมนตรี เดินทางไปตรวจเยี่ยมโรงพยาบาลสนาม องค์การบริหารส่วนจังหวัดชัยนาท (แห่งที่ 1 ) ต.เขาท่าพระ อ.เมืองชัยนาท  โอกาสนี้ รัฐมนตรีประจําสํานักนายกรัฐมนตรี ได้มอบชุดตรวจโควิดแบบ UTM จํานวน 4,000 ชุด และมอบชุดตรวจแบบ Rapid Test  จํานวน 10,000 ชุด ให้แก่สํานักงานสาธารณสุขจังหวัดชัยนาท และมอบชุดตรวจสารเสพติด จํานวน 13,000 ชุด ให้แก่สถานีตํารวจภูธรจังหวัดชัยนาท เพื่อใช้ในการปฏิบัติหน้าที่
จากนั้น ได้เดินทางไปตรวจเยี่ยมโรงพยาบาลสนาม (แห่งที่ 2) ซึ่งตั้งอยู่ภายในโรงยิมเนเซี่ยม โรงเรียน อบจ.ชัยนาท ให้กับโรงพยาบาลสนามแห่งที่ 1 ทั้งนี้ โรงพยาบาลสนามแห่งที่ 1 สามารถรับผู้ป่วยที่มีอาการระดับสีเหลือง ได้รับการรักษาแล้วมีอาการดีขึ้น (ระดับเหลืองอ่อน)จํานวน 90 เตียง และผู้ป่วยที่มีระดับสีเขียว ระดูอาการก่อนส่งกลับบ้าน จะส่งมายังโรงพยาบาลสนามแห่งที่ 2 มีตียงรองรับจํานวน 70 เตียง รวมทั้งสองแห่งสามารถรองรับผู้ป่วยได้ รวมเป็น 160 เตียง
รัฐมนตรีประจําสํานักนายกรัฐมนตรี  ได้เดินทางต่อไปยังศูนย์พักคอยโรงเรียนพิกุลงาม ตําบลดักคะนน อําเภอเมืองชัยนาท ,ศูนย์พักคอยตําบลศิลาดาน ภายในบริเวณวัดสวนป่า อําเภอมโนรมย์ ได้มอบเตียงและอุปกรณ์สิ่งของใช้จําเป็นแก่ศูนย์พักคอยดังกล่าว ก่อนเดินทางกลับ
///////////
รัฐบาลไทย-ข่าวทำเนียบรัฐบาล-ไอแบงก์ล่องใต้จัดอบรมเชิงปฏิบัติการ “เปิดโลกการเงินอิสลาม” ต่อยอดความรู้ มหาวิทยาลัยฟาฏอนี
วันพฤหัสบดีที่ 25 สิงหาคม 2565
ไอแบงก์ล่องใต้จัดอบรมเชิงปฏิบัติการ  “เปิดโลกการเงินอิสลาม” ต่อยอดความรู้ มหาวิทยาลัยฟาฏอนี
กรรมการและผู้จัดการไอแบงก์เปิดการอบรมเชิงปฏิบัติการผ่านระบบออนไลน์ “ความรู้ทางการเงิน สําหรับนักศึกษามหาวิทยาลัยฟาฏอนี” ภายใต้กิจกรรมเปิดโลกการเงินอิสลาม ตามแผนปฏิบัติการด้านความรับผิดชอบต่อสังคมและสิ่งแวดล้อมในกระบวนการ (CSR in Process) ประจําปี 2565
ธนาคารอิสลามแห่งประเทศไทย (ไอแบงก์) โดย นายวุฒิชัย สุระรัตน์ชัย กรรมการและผู้จัดการ ให้เกียรติเป็นประธานกล่าวเปิดการอบรมเชิงปฏิบัติการผ่านระบบออนไลน์ เรื่อง “ความรู้ทางการเงิน สําหรับนักศึกษามหาวิทยาลัยฟาฏอนี” ภายใต้กิจกรรมเปิดโลกการเงินอิสลาม ตามแผนปฏิบัติการด้านความรับผิดชอบต่อสังคมและสิ่งแวดล้อมในกระบวนการ (CSR in Process) ประจําปี 2565 โดยมี ศ.ดร.ซาการียา หะมะ รองอธิการบดีฝ่ายวิชาการและวิจัย มหาวิทยาลัยฟาฏอนี ให้การต้อนรับ ณ ห้องประชุม 500 ชั้น 2 อาคารเฉลิมพระเกียรติ มหาวิทยาลัยฟาฏอนี อ.ยะรัง จ.ปัตตานี เมื่อช่วงเช้าวันอังคารที่ 23 สิงหาคม 2565
สําหรับกิจกรรมเปิดโลกการเงินอิสลาม ธนาคารได้จัดขึ้นต่อเนื่องเป็นปีที่ 5 โดยมหาวิทยาลัยฟาฏอนี เป็นสถาบันการศึกษาแห่งที่ 8 การอบรมเชิงปฏิบัติการในครั้งนี้ มีวัตถุประสงค์ เพื่อจะแบ่งปันความรู้ความเข้าใจด้านการวางแผนทางการเงินและด้านการเงินการธนาคารตามหลักศาสนาอิสลาม (ชะรีอะฮ์) แก่นักศึกษาที่สนใจลงทะเบียน รวม 160 คน ได้มีความรู้สามารถนําไปประยุกต์ใช้ในชีวิตประจําวัน ตลอดจนความเข้าใจถึงการเงินการธนาคารอิสลาม (Islamic Banking and Finance) ได้อย่างถูกต้องและสามารถถ่ายทอดความรู้นั้นต่อไปยังคนใกล้ตัวด้วย
การอบรมถ่ายทอดโดยบุคลากรของไอแบงก์ที่มีความรู้และความสามารถเฉพาะทาง การอบรมดังกล่าวแบ่งออกเป็น 2 ช่วง ช่วงเช้าอบรมหัวข้อเรื่อง“การวางแผนทางการเงินส่วนบุคคล” และ“การเงินการธนาคารอิสลาม” ต่อด้วยช่วงบ่ายเรื่อง“ผลิตภัณฑ์และการบริการของธนาคารเหมือนหรือต่างกับธนาคารทั่วไป” และปิดท้ายด้วยกิจกรรมเวิร์กชอป จับกลุ่มระดมสมอง เพื่อให้นักศึกษาได้นําความรู้จริงจากทุกวิทยากรมาประยุกต์ใช้ปฏิบัติจริง และนําเสนอแลกเปลี่ยนแนวคิดอย่างหลากหลายเพื่อให้มั่นใจว่า ผู้เข้าอบรมเข้าใจหลักการเงินอิสลามอย่างถูกต้องแท้จริง
รัฐบาลไทย-ข่าวทำเนียบรัฐบาล-องค์กรลูกจ้างค้านร่าง พ.ร.บ.แรงงานสัมพันธ์ พ.ศ..... ขอ รมว.เฮ้ง ช่วยด่วน
วันพุธที่ 29 มิถุนายน 2565
องค์กรลูกจ้างค้านร่าง พ.ร.บ.แรงงานสัมพันธ์ พ.ศ..... ขอ รมว.เฮ้ง ช่วยด่วน
...
เมื่อวันที่ 29 มิถุนายน 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน เป็นผู้แทนรับมอบหนังสือจากนายพนัส ไทยล้วน ประธานสภาองค์การลูกจ้างแรงงานแห่งประเทศไทย และนายชินโชติ แสงสังข์ ประธานสภาองค์การลูกจ้างสภาแรงงานแห่งประเทศไทย ที่ได้นําสมาชิกเข้ายื่นหนังสือและช่อดอกไม้ขอให้รัฐมนตรีว่าการกระทรวงแรงงานช่วยเหลือคัดค้านร่างพระราชบัญญัติแรงงานสัมพันธ์ พ.ศ.....ฉบับผ่านการพิจารณาของสํานักงานคณะกรรมการกฤษฎีกา โดยมี นายบุญชอบ สุทธมนัสวงษ์ ปลัดกระทรวงแรงงาน นายวรรณรัตน์ ศรีสุขใส รองปลัดกระทรวงแรงงาน นางสาวบุปผาเรืองสุด รองปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย ณ บริเวณโถงด้านล่างอาคารกระทรวงแรงงาน
นายสุรชัย กล่าวว่า รัฐบาลภายใต้การนําของท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และท่านรองนายกรัฐมนตรี พล.อ.ประวิตร วงษ์สุวรรณ ซึ่งท่านกํากับดูแลกระทรวงแรงงาน ได้มีความห่วงใยพี่น้องผู้ใช้แรงงานทุกคนที่เป็นฟันเฟืองสําคัญในการขับเคลื่อนเศรษฐกิจของประเทศให้เจริญก้าวหน้าอย่างมั่นคง ซึ่งรัฐบาลและกระทรวงแรงงานได้ให้ความสําคัญในการปรับปรุงกฎหมายให้สอดคล้องกับสถานการณ์ในปัจจุบัน เพื่อยกระดับคุณภาพชีวิตของพี่น้องแรงงานให้ดียิ่งขึ้น ในวันนี้ท่านสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ผมและผู้บริหารระดับสูงกระทรวงแรงงานมาพบปะกับทุกท่าน
นายสุรชัย ยังกล่าวถึงที่มาของร่างพระราชบัญญัติแรงงานสัมพันธ์ พ.ศ. ....ฉบับดังกล่าวว่า กระทรวงแรงงาน โดยกรมสวัสดิการและคุ้มครองแรงงานได้ตั้งคณะกรรมการไตรภาคีและจัดประชุมเพื่อยกร่างดังกล่าวตั้งแต่ปี 2558 ในสมัยนั้นมี พล.อ.ศิริชัย ดิษฐกุล เป็นรัฐมนตรีว่าการกระทรวงแรงงาน เพื่อให้สอดคล้องกับยุทธศาสตร์ชาติในการสร้างโอกาสและความเสมอภาคทางสังคม การปรับสมดุลและพัฒนาระบบบริหารจัดการภาครัฐ และสอดคล้องกับนโยบายรัฐบาล ในการปฏิรูปการบริหารจัดการภาครัฐ เพื่อปรับปรุงระเบียบ กฎหมาย เพื่อเอื้อต่อการทําธุรกิจและการใช้ชีวิตประจําวัน ซึ่งสาระสําคัญของร่าง พ.ร.บ.ฉบับนี้ ทําให้การรวมตัวของภาคแรงงานมีความสอดคล้องกับมาตรฐานแรงงานระหว่างประเทศและทําได้ง่ายขึ้น เพื่ออํานวยความสะดวกแก่ประชาชนสอดคล้องกับการเปลี่ยนแปลงทางเทคโนโลยี ทําให้กระบวนการยื่นข้อเรียกร้องและระงับข้อพิพาทแรงงานมีความชัดเจน คํานึงถึงประโยชน์ของลูกจ้าง นายจ้าง และผู้ใช้บริการสาธารณะที่อาจได้รับผลกระทบ รวมทั้งองค์กรภาคแรงงานได้มีการประชุมหารือร่วมกันในเวทีที่เป็นทางการเพื่อเสนอความเห็นต่อรัฐมนตรี หรือ ครม.ในการกําหนดนโยบายเกี่ยวกับการส่งเสริมแรงงานสัมพันธ์
“ปัจจุบันร่าง พ.ร.บ.ฉบับนี้ ได้เลยขั้นตอนของกระทรวงแรงงานไปแล้ว ไม่สามารถนํากลับมาพิจารณาใหม่ได้ต้องไปดําเนินการในชั้นกรรมาธิการวิสามัญ นายพนัสจึงเสนอขอตัวแทนลูกจ้าง 2 คน คือ ตนและนายชินโชติ เป็นคณะกรรมาธิการวิสามัญในสัดส่วนของรัฐบาล เพื่อเสนอให้รัฐมนตรีว่าการกระทรวงแรงงานพิจารณา เนื่องจากเป็นผู้ที่มีความรู้และมีประสบการณ์ด้านแรงงานสัมพันธ์เป็นอย่างดี” นายสุรชัย กล่าวตอนท้าย
รัฐบาลไทย-ข่าวทำเนียบรัฐบาล-รัฐบาลมุ่งส่งเสริมยานยนต์ไฟฟ้า มั่นใจมาตรการลดภาษีสรรพสามิต หนุนการลงทุนรถยนต์ไฟฟ้าในประเทศเพิ่มขึ้น
วันศุกร์ที่ 25 มีนาคม 2565
รัฐบาลมุ่งส่งเสริมยานยนต์ไฟฟ้า มั่นใจมาตรการลดภาษีสรรพสามิต หนุนการลงทุนรถยนต์ไฟฟ้าในประเทศเพิ่มขึ้น
.....
พล.อ.ประยุทธ์ จันทร์โอชา นายกรัฐมนตรีและ รมว.กลาโหม รับทราบผลสํารวจการจัดงานมอเตอร์โชว์ ครั้งที่ 43 ณ เมืองทองธานี เพื่อติดตามความคืบหน้ามาตรการส่งเสริมการใช้ยานยนต์ไฟฟ้า ภายหลัง ครม.เห็นชอบมาตรการส่งเสริมการใช้รถอีวี จากการสํารวจภายในงานพบว่า ประชาชนให้ความสนใจเข้าร่วมชมนวัตกรรมยานยนต์เป็นจํานวนมาก ภายใต้มาตรการสาธารณสุขอย่างเคร่งครัด ซึ่งประชาชนให้ความสนใจกับบูธยานยนต์ไฟฟ้าเป็นพิเศษ
.
ซึ่งรัฐบาลจะใช้งบประมาณอุดหนุนเงินส่วนลดตั้งแต่ 70,000 - 150,000 บาท กับค่ายรถยนต์ที่เข้าร่วมโครงการ เพื่อทําโปรโมชันส่วนลดให้ประชาชน ทั้งนี้ กรมสรรพสามิต ได้เตรียมงบประมาณในการอุดหนุนไว้แล้ว 3,000 ล้านบาท หากมีความต้องการมากกว่านั้น จะพิจารณาขอขยายกรอบงบประมาณอีกครั้ง เชื่อว่ามาตรการนี้จะมีส่วนช่วยส่งเสริมการลงทุนรถยนต์ไฟฟ้าในประเทศเพิ่มมากขึ้น
.
อ่านเพิ่มเติม คลิกhttps://www.thaigov.go.th/news/contents/details/52922
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 21 – 27 มกราคม 2565
วันศุกร์ที่ 28 มกราคม 2565
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 21 – 27 มกราคม 2565
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2565 ระหว่างวันที่ 21 – 27 มกราคม 2565 พบการกระทําผิด จํานวน 579 คดี คิดเป็นเงินค่าปรับ 9.75 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 21 –27 มกราคม 2565) พบว่ามีการกระทําผิด จํานวน 579 คดี คิดเป็นเงินค่าปรับ 9.75 ล้านบาท โดยแยกเป็น สุรา จํานวน 312 คดี ค่าปรับ 2.50 ล้านบาท ยาสูบ จํานวน 192 คดี ค่าปรับ 4.52 ล้านบาท ไพ่ จํานวน 14 คดี ค่าปรับ 0.06 ล้านบาท น้ํามันและผลิตภัณฑ์น้ํามัน จํานวน 11 คดี ค่าปรับ 0.14 ล้านบาท น้ําหอม จํานวน 3 คดี ค่าปรับ 0.34 ล้านบาท รถจักรยานยนต์ จํานวน 32 คดี ค่าปรับ 0.83 ล้านบาท และสินค้าอื่น ๆ จํานวน 15 คดี ค่าปรับ 1.36 ล้านบาท โดยมีของกลางแยกเป็นน้ําสุรา จํานวน 1,415.615 ลิตร ยาสูบ จํานวน 18,710 ซอง ไพ่ จํานวน 292 สํารับ น้ํามันและผลิตภัณฑ์น้ํามัน จํานวน 6,475.000 ลิตร น้ําหอม จํานวน 1,843 ขวด รถจักรยานยนต์ จํานวน 43 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 27 มกราคม 2565 พบว่ามีการกระทําผิด จํานวน 9,067 คดี คิดเป็นเงินค่าปรับ 176.70 ล้านบาท โดยแยกเป็น สุรา จํานวน 4,742 คดี ค่าปรับ 41.75 ล้านบาท ยาสูบ จํานวน 3,262 คดี ค่าปรับ 90.62 ล้านบาท ไพ่ จํานวน 147 คดี ค่าปรับ 1.57 ล้านบาท น้ํามันและผลิตภัณฑ์น้ํามัน จํานวน 218 คดี ค่าปรับ 15.16 ล้านบาท น้ําหอม จํานวน 46 คดี ค่าปรับ 2.08 ล้านบาท รถจักรยานยนต์ จํานวน 458 คดี ค่าปรับ จํานวน 10.68 ล้านบาท และสินค้าอื่น ๆ จํานวน 194 คดี ค่าปรับ 14.84 ล้านบาท โดยมีของกลางแยกเป็นน้ําสุรา จํานวน 59,174.355 ลิตร ยาสูบ จํานวน 1,736,073 ซอง ไพ่ จํานวน 6,907 สํารับ น้ํามันและผลิตภัณฑ์น้ํามัน จํานวน 468,313.000 ลิตร น้ําหอม จํานวน 69,277 ขวด รถจักรยานยนต์ จํานวน 556 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/760-2565-21-27-2565-4
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการกองทุนยุติธรรม ครั้งที่ ๙/๒๕๖๔
วันอังคารที่ 29 มิถุนายน 2564
กระทรวงยุติธรรม ประชุมคณะอนุกรรมการกองทุนยุติธรรม ครั้งที่ ๙/๒๕๖๔
กระทรวงยุติธรรม ประชุมคณะอนุกรรมการกองทุนยุติธรรม ครั้งที่ ๙/๒๕๖๔ ผ่านระบบการประชุมทางไกล (Video Conference)
ในวันอังคารที่ ๒๙ มิถุนายน ๒๕๖๔ เวลา ๑๐.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการบริหารกองทุนยุติธรรม ครั้งที่ ๙/๒๕๖๔ โดยมี นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม และคณะอนุกรรมการฯ และเจ้าหน้าที่ที่เกี่ยวข้อง เข้าร่วมประชุมผ่านระบบการประชุมทางไกล (Video Conference) และห้องประชุม ๑๐ - ๐๑ ชั้น ๑๐ อาคารกระทรวงยุติธรรม ถนนแจ้งวัฒนะ กรุงเทพมหานคร
ในการนี้ ที่ประชุมได้รับทราบรายงานผลการดําเนินงานตามบันทึกข้อตกลงการประเมินของกองทุนยุติธรรม ประจําปีบัญชี ๒๕๖๔ การรายงานความคืบหน้าทางคดี การรายงานมติการประชุมคณะกรรมการกองทุนยุติธรรม ครั้งที่ ๔/๒๕๖๔ และการรายงานผลดําเนินงานตามมติที่ประชุมคณะกรรมการกองทุนยุติธรรม
ทั้งนี้ คณะอนุกรรมการฯ ได้หารือเรื่องที่จะเสนอพิจารณาในการประชุมคณะกรรมการกองทุนยุติธรรม ครั้งที่ ๕/๒๕๖๔ ประกอบด้วย แผนการใช้จ่ายงบประมาณ ประจําปีงบประมาณ พ.ศ.๒๕๖๕ การแก้ไขสัญญาจ้างทนายความในชั้นบังคับคดี (ร่าง) คําสั่งคณะกรรมการกองทุนยุติธรรม เรื่อง แต่งตั้งคณะอนุกรรมการบริหารความเสี่ยงกองทุนยุติธรรม ตลอดจนการเตรียมความพร้อมเมื่อประมวลกฎหมายยาเสพติดมีผลบังคับใช้ : การให้ความช่วยเหลือกลุ่มผู้ต้องขังที่มีสิทธิได้รับการกําหนดโทษใหม่
นอกจากนี้ ได้พิจารณาแผนการใช้จ่ายงบประมาณ ประจําปีงบประมาณ พ.ศ.๒๕๖๕ โดยทบทวนตามมติที่ประชุมคณะกรรมการกองทุนยุติธรรม
รัฐบาลไทย-ข่าวทำเนียบรัฐบาล-สุดปัง! ยอด “เราเที่ยวด้วยกัน เฟส 3” 1 เดือน เงินสะพัด 5,000 ลบ. เล็งเปิดพื้นที่นำร่องท่องเที่ยวเพิ่ม รวม 45 จว.
วันพุธที่ 24 พฤศจิกายน 2564
สุดปัง! ยอด “เราเที่ยวด้วยกัน เฟส 3” 1 เดือน เงินสะพัด 5,000 ลบ. เล็งเปิดพื้นที่นําร่องท่องเที่ยวเพิ่ม รวม 45 จว.
....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ปลื้มผลตอบรับหลังเปิดประเทศตั้งแต่วันที่ 1 พ.ย. เป็นต้นมา ทั้งจากนักท่องเที่ยวชาวไทยและต่างชาติ โดยเฉพาะโครงการ “เราเที่ยวด้วยกัน เฟส 3” ที่มีเม็ดเงินเข้าสู่ภาคการท่องเที่ยวแล้วกว่า 5,186.1 ล้านบาท
.
ขณะที่มีนักท่องเที่ยวต่างชาติเดินทางเข้าไทยแล้ว 85,608 คน (1 – 21 พ.ย. 64) ทั้งจากเยอรมนี สหรัฐอเมริกา สหราชอาณาจักร รัสเซีย ฝรั่งเศส ฯลฯ และมีจํานวนผู้ยื่นขอลงทะเบียน Thailand Pass สะสมแล้ว 239,115 คน สะท้อนความเชื่อมั่นของนักท่องเที่ยว
.
และในช่วงปลายปี 64 – ต้นปี 65 รัฐบาลเตรียมขยายพื้นที่นําร่องเที่ยว (พื้นที่สีฟ้า) เพิ่มเติม รวมเป็น 45 จังหวัด ซึ่งต้องพิจารณาจากความพร้อมของจังหวัด เช่น ยอดการฉีดวัคซีน และความสมัครใจของประชาชนในพื้นที่เป็นหลัก
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บริษัท วิทยุการบินแห่งประเทศไทย จำกัด คาดการณ์หลังเปิดประเทศเต็มรูปแบบเที่ยวบินมีแนวโน้มเพิ่มขึ้นอย่างต่อเนื่องแบบค่อยเป็นค่อยไป
วันจันทร์ที่ 11 กรกฎาคม 2565
บริษัท วิทยุการบินแห่งประเทศไทย จํากัด คาดการณ์หลังเปิดประเทศเต็มรูปแบบเที่ยวบินมีแนวโน้มเพิ่มขึ้นอย่างต่อเนื่องแบบค่อยเป็นค่อยไป
เดือนกรกฎาคมนี้จะมีเที่ยวบินเฉลี่ย 1,437 เที่ยวบินต่อวัน และตลอดทั้งปี 2565 จะมีปริมาณเที่ยวบินรวม 430,000 เที่ยวบิน
นายณพศิษฏ์ จักรพิทักษ์ กรรมการผู้อํานวยการใหญ่ บริษัท วิทยุการบินแห่งประเทศไทย จํากัด (บวท.) กระทรวงคมนาคม เปิดเผยว่า จากการที่รัฐบาลได้ประกาศผ่อนคลายมาตรการป้องกันการแพร่ระบาดของโรคติดเชื้อไวรัส COVID-19 และมาตรการเดินทาง ตั้งแต่วันที่ 1 กรกฎาคม 2565 ที่ผ่านมา ทําให้การเดินทางมีแนวโน้มเพิ่มขึ้นจากเดือนมิถุนายน ซึ่งมีเที่ยวบินเฉลี่ย 1,374 เที่ยวบินต่อวัน โดยคาดการณ์ว่าในเดือนกรกฎาคมนี้จะมีปริมาณเที่ยวบินเฉลี่ย 1,437 เที่ยวบินต่อวัน ทั้งนี้ ในเดือนกรกฎาคมมีวันหยุดยาวต่อเนื่อง 2 ช่วง คือ ระหว่างวันที่ 13 - 17 กรกฎาคม 2565 และ 28 - 31 กรกฎาคม 2565 ทําให้มีการเดินทางเพิ่มขึ้นอีกเล็กน้อย คาดว่าช่วงดังกล่าวจะมีเที่ยวบินประมาณ 1,450 - 1,480 เที่ยวบิน ต่อวัน
นายณพศิษฏ์ จักรพิทักษ์ กล่าวเพิ่มเติมว่า เดือนกรกฎาคมและสิงหาคมนี้ จะเริ่มเห็นสัญญาณที่ดีของการฟื้นตัว เที่ยวบินจะมีปริมาณเพิ่มขึ้นอย่างต่อเนื่องแบบค่อยเป็นค่อยไป โดยเที่ยวบินภายในประเทศยังคงมีสัดส่วนมากกว่าเที่ยวบินระหว่างประเทศ เนื่องจากสถานการณ์การแพร่ระบาดของโควิด-19 ในแต่ละประเทศมีความรุนแรงในระดับที่แตกต่างกัน รวมทั้งนโยบายการอนุญาตให้เดินทางเข้า-ออกประเทศ ซึ่งส่งผลต่อปริมาณเที่ยวบินระหว่างประเทศ ทั้งนี้ สําหรับประเทศไทยหากการดําเนินนโยบายเปิดประเทศเป็นไปอย่างราบรื่น คาดการณ์ว่า ปี 2565 นี้ จะมีเที่ยวบินรวม 430,000 เที่ยวบิน ซึ่งหากเปรียบเทียบกับปี 2564 จะมีปริมาณเพิ่มขึ้น 41%
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับเส้นทางสายแยก ทล.4003 - บ้านท้องเกร็ง เสริมท่องเที่ยวเลียบชายฝั่งทะเลด้านตะวันตกของอ่าวไทย จังหวัดชุมพร คาดก่อสร้างแล้วเสร็จเดือนตุลาคม 2564
วันพฤหัสบดีที่ 16 กันยายน 2564
กรมทางหลวงชนบท ยกระดับเส้นทางสายแยก ทล.4003 - บ้านท้องเกร็ง เสริมท่องเที่ยวเลียบชายฝั่งทะเลด้านตะวันตกของอ่าวไทย จังหวัดชุมพร คาดก่อสร้างแล้วเสร็จเดือนตุลาคม 2564
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 4003 - บ้านท้องเกร็ง อําเภอสวีและทุ่งตะโก จังหวัดชุมพร ส่งเสริมยุทธศาสตร์เส้นทางการท่องเที่ยวเลียบชายฝั่งทะเลด้านตะวันตกของอ่าวไทย (Thailand Riviera)
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 4003 - บ้านท้องเกร็ง อําเภอสวีและทุ่งตะโก จังหวัดชุมพร ส่งเสริมยุทธศาสตร์เส้นทางการท่องเที่ยวเลียบชายฝั่งทะเลด้านตะวันตกของอ่าวไทย (Thailand Riviera) เพิ่มศักยภาพด้านคมนาคมให้สามารถรองรับการเดินทางที่เพิ่มมากขึ้น ขยายพื้นที่เศรษฐกิจ สนับสนุนการท่องเที่ยวได้อย่างเต็มประสิทธิภาพ และพัฒนาคุณภาพชีวิตของประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานโครงข่ายคมนาคมเพื่อการเดินทางด้วยความสะดวกปลอดภัย
ทช. โดยสํานักงานทางหลวงชนบทที่ 11 (สุราษฎร์ธานี) ให้รายละเอียดว่า การท่องเที่ยว ทางทะเลถือเป็นปัจจัยสําคัญในการขับเคลื่อนเศรษฐกิจในกลุ่มจังหวัดภาคใต้ด้านตะวันตกของอ่าวไทย ซึ่งมีลักษณะภูมิประเทศติดชายฝั่งทะเลและมีพื้นที่ชายหาดรวมกันกว่า 800 กิโลเมตร ซึ่งจังหวัดชุมพรนับเป็นหนึ่งในกลุ่มจังหวัดภาคใต้ด้านตะวันตกที่มีวัฒนธรรมและสถานที่ท่องเที่ยวน่าสนใจมากมาย อาทิ เขาดินสอ อุทยานแห่งชาติหมู่เกาะชุมพร หาดทุ่งวัวแล่น หาดทรายรี และจุดชมวิวเขามัทรี ดังนั้นการพัฒนาโครงข่ายทางหลวงชนบท เข้าสู่แหล่งท่องเที่ยวเดิมและแหล่งท่องเที่ยวแห่งใหม่จะนําไปสู่การสร้างรายได้ด้านการท่องเที่ยว ขยายพื้นที่เศรษฐกิจสู่ชุมชน และอํานวยความสะดวกปลอดภัยในการเดินทางให้กับประชาชน
สําหรับการก่อสร้างเส้นทางสายแยก ทล.4003 - บ้านท้องเกร็ง อําเภอสวีและทุ่งตะโก จังหวัดชุมพร จํานวน 2 ช่วง แบ่งเป็นช่วง กม. ที่ 0+310 ถึง 8+125 และช่วง กม. ที่ 8+725 ถึง 9+995 ระยะทางรวม ตลอดโครงการ 9.085 กิโลเมตร งบประมาณ 55.900 ล้านบาท เชื่อมเส้นทางหลวงชนบทสู่แหล่งท่องเที่ยว ในพื้นที่จังหวัดชุมพร โดยทําการปูผิวจราจรแบบแอสฟัลท์ติกคอนกรีต ขนาด 2 ช่องจราจร จากเดิมถนนกว้าง 6.00 เมตร ไหล่ทางกว้างข้างละ 1.50 เมตร จึงดําเนินการขยายความกว้างของช่องจราจรเป็น 7.00 เมตร และไหล่ทางกว้างข้างละ 2.50 เมตร อีกทั้งยังได้ก่อสร้างสะพานคอนกรีตเสริมเหล็ก จํานวน 1 แห่ง ติดตั้งอุปกรณ์อํานวยความปลอดภัย งานเครื่องหมายจราจรบนผิวทาง พร้อมด้วยระบบไฟฟ้าส่องสว่างและทางระบายน้ําคอนกรีตเสริมเหล็ก โครงการก่อสร้างดังกล่าวเป็นการยกระดับมาตรฐานโครงข่ายเส้นทางเพื่อการท่องเที่ยวเลียบชายฝั่งด้านตะวันตกของอ่าวไทย ทําให้เกิดการกระจายรายได้และนําไปสู่การพัฒนาคุณภาพชีวิตความเป็นอยู่ของประชาชนในพื้นที่ อีกทั้งช่วยแก้ไขปัญหาการจราจรในเส้นทางให้มีความสะดวกรวดเร็วและปลอดภัย รองรับการเดินทางท่องเที่ยวที่จะขยายตัวเพิ่มขึ้นในอนาคต โดยปัจจุบันโครงการดังกล่าวมีความคืบหน้าไปแล้วร้อยละ 74 และคาดว่าจะดําเนินการก่อสร้างแล้วเสร็จในเดือนตุลาคม 2564
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” กำชับเจ้าหน้าที่ตำรวจสอบสวนคดี “กรณีแตงโม” รอบด้าน อย่างโปร่งใส ตรงไปตรงมา เพื่อตอบข้อสงสัยของสังคม พร้อมเน้นย้ำประชาชนที่รวมกลุ่มร่วมพิธีไว้อาลัย ให้ปฏิบัติตามมาตรการสาธารณสุขอย่างเคร่งครัด
วันศุกร์ที่ 11 มีนาคม 2565
โฆษกรัฐบาลเผย “นายกฯ” กําชับเจ้าหน้าที่ตํารวจสอบสวนคดี “กรณีแตงโม” รอบด้าน อย่างโปร่งใส ตรงไปตรงมา เพื่อตอบข้อสงสัยของสังคม พร้อมเน้นย้ําประชาชนที่รวมกลุ่มร่วมพิธีไว้อาลัย ให้ปฏิบัติตามมาตรการสาธารณสุขอย่างเคร่งครัด
โฆษกรัฐบาลเผย “นายกฯ” กําชับเจ้าหน้าที่ตํารวจสอบสวนคดี “กรณีแตงโม” รอบด้าน อย่างโปร่งใส ตรงไปตรงมา เพื่อตอบข้อสงสัยของสังคม พร้อมเน้นย้ําประชาชนที่รวมกลุ่มร่วมพิธีไว้อาลัย ให้ปฏิบัติตามมาตรการสาธารณสุขอย่างเคร่งครัด
วันนี้ (11 มี.ค. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับเจ้าหน้าที่ตํารวจ พนักงานสอบสวน เร่งรัดคดีการเสียชีวิตของนางสาวนิดา พัชรวีระพงษ์ “แตงโม” โดยเร่งสืบสวนทุกข้อสงสัย อย่างรอบคอบ ตามหลักวิทยาศาสตร์ ที่สําคัญต้องโปร่งใส ด้วยกระบวนการทางนิติวิทยาศาสตร์ พร้อมให้กําลังใจการทํางานของเจ้าหน้าที่ โดยให้ยึดข้อกฎหมาย วิชาชีพและให้ความเป็นธรรมแก่ทุกฝ่าย
“นายกรัฐมนตรียังเตือนให้ประชาชน ที่ต้องดําเนินกิจกรรมที่จะมีการรวมกลุ่มขนาดใหญ่ในสถานที่ต่าง ๆ อย่างพิธีไว้อาลัยของ “แตงโม” ที่จะมีขึ้นระหว่างวันที่ 11 – 13 มีนาคม 2565ณ คริสตจักรเสรีภาพกรุงเทพ เย็นวันนี้เป็นวันแรก ทราบว่าจะมีผู้ร่วมงานวันละ 1,000 คน ก็ขอให้มีความระมัดระวังปฏิบัติตามมาตรการสาธารณสุข Universal Prevention อย่างเคร่งครัด เพื่อเป็นการป้องกันการแพร่ระบาดของโรคโควิด - 19 ต่อไป” นายธนกร กล่าว
.................
รัฐบาลไทย-ข่าวทำเนียบรัฐบาล-สธ. เผย สถานการณ์ “โควิด” ดีขึ้นมาก เข้าสู่โรคประจำถิ่นเร็วกว่าคาดการณ์กว่าครึ่งเดือน พร้อมปรับมาตรการให้สอดคล้องสถานการณ์
วันพุธที่ 18 พฤษภาคม 2565
สธ. เผย สถานการณ์ “โควิด” ดีขึ้นมาก เข้าสู่โรคประจําถิ่นเร็วกว่าคาดการณ์กว่าครึ่งเดือน พร้อมปรับมาตรการให้สอดคล้องสถานการณ์
ปลัดกระทรวงสาธารณสุข เผย สถานการณ์โควิด 19 ดีขึ้นต่อเนื่อง คาดเข้าสู่การเป็นโรคประจําถิ่นเร็วกว่าเดิม กว่าครึ่งเดือน พร้อมปรับมาตรการให้สอดคล้องสถานการณ์ ระบบการรักษาเน้นผู้ป่วยนอกและแยกกักที่บ้านในกลุ่มไม่มีอาการหรืออาการเล็กน้อย
ปลัดกระทรวงสาธารณสุข เผย สถานการณ์โควิด19ดีขึ้นต่อเนื่อง คาดเข้าสู่การเป็นโรคประจําถิ่นเร็วกว่าเดิม กว่าครึ่งเดือน พร้อมปรับมาตรการให้สอดคล้องสถานการณ์ ระบบการรักษาเน้นผู้ป่วยนอกและแยกกักที่บ้านในกลุ่มไม่มีอาการหรืออาการเล็กน้อย และผู้ป่วยในกรณีมีอาการปานกลางถึงรุนแรง เตรียมการดูแลภาวะลองโควิดพร้อมประชุมทําความเข้าใจนายแพทย์สาธารณสุขจังหวัดและผู้อํานวยการโรงพยาบาลทั่วประเทศ เน้นอยู่กับโควิดอย่างเข้าใจ
วันนี้ (18พฤษภาคม2565)นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โควิด19มีทิศทางดีขึ้นต่อเนื่อง น่าจะเข้าสู่การเป็นโรคประจําถิ่นเร็วกว่าที่คาดการณ์ไว้ตามกําหนดกว่าครึ่งเดือน จึงให้ทุกหน่วยงานเตรียมวางแผนการดําเนินงานรองรับ โดยเฉพาะเรื่องระบบบริการสาธารณสุข ซึ่งขณะนี้สายพันธุ์โอมิครอนมีความรุนแรงลดลงอย่างมาก ความรุนแรงน้อยกว่าโรคไข้หวัดใหญ่ ผู้ติดเชื้อส่วนใหญ่ไม่มีอาการ หรือมีอาการคล้ายไข้หวัด ประกอบกับการฉีดวัคซีนโควิด19มีความครอบคลุมเพิ่มขึ้นต่อเนื่อง
กรมการแพทย์ได้เสนอปรับการดูแลในรูปแบบผู้ป่วยนอกและแยกกักที่บ้าน (OPSI)ส่วนผู้ป่วยที่มีอาการปานกลางถึงอาการรุนแรง จะรักษาแบบผู้ป่วยใน (IPD)ในโรงพยาบาล เน้นการเข้าถึงการรักษาอย่างรวดเร็วเพื่อลดความเสี่ยงการเสียชีวิต
นพ.เกียรติภูมิกล่าวต่อว่า นอกจากนี้ ยังเตรียมพร้อมการดูแลภาวะลองโควิด โดยกรมการแพทย์ได้จัดทําแนวทางการคัดกรองและการประเมินอาการเบื้องต้น รวมถึงวางระบบดูแลรักษาติดตามอาการ สิ่งสําคัญคือ มีการบูรณาการการรักษาภาวะลองโควิดไปยังทุกแผนกที่เกี่ยวข้อง มีช่องทางการให้คําปรึกษาส่งต่อระหว่างสถานพยาบาล และเก็บข้อมูลผู้ป่วยภาวะลองโควิดรายสัปดาห์หรือรายเดือน ซึ่งจะมีการประชุมร่วมกับนายแพทย์สาธารณสุขจังหวัดและผู้อํานวยการโรงพยาบาลทั่วประเทศเพื่อสื่อสารทําความเข้าใจ ให้สามารถเดินหน้าเรื่องนี้ไปในทิศทางเดียวกัน
สําหรับมาตรการด้านกฎหมายและสังคมจะมีการปรับให้สอดคล้องเช่นกัน เช่น การปรับจากโรคติดต่ออันตรายเป็นโรคติดต่อที่ต้องเฝ้าระวัง การปรับลดมาตรการต่าง ๆ ให้สามารถใช้ชีวิตได้ใกล้เคียงปกติภายใต้วิถีชีวิตใหม่ บนหลักการสร้างความรอบรู้ด้านสุขภาพ เพื่อให้สามารถอยู่ร่วมกับโรคได้ โดยเฉพาะการคงหลักพฤติกรรมสุขอนามัยที่พึงประสงค์ เช่น การสวมหน้ากากอนามัยหรือหน้ากากผ้าเมื่อเข้าไปในสถานที่ปิดระบายอากาศไม่ดี มีคนรวมตัวกันหนาแน่น ไม่สามารถเว้นระยะห่างได้ หรือมีความใกล้ชิดกับผู้ป่วย การล้างมือบ่อยๆคัดกรองตนเองเมื่อมีความเสี่ยงหรือมีอาการ ขณะที่สถานประกอบการและกิจการต่าง ๆ ยังต้องเข้มการจัดการสิ่งแวดล้อม ทําความสะอาด จัดการขยะตามหลักสุขาภิบาล เพื่อให้เป็นสถานที่ที่มีความปลอดภัย ไม่เฉพาะแค่โรคโควิด19แต่ยังรวมถึงโรคอื่น ๆ ด้วย
*********************************************18พฤษภาคม2565
รัฐบาลไทย-ข่าวทำเนียบรัฐบาล-ดีอีเอส เล็งพัฒนาความร่วมมือด้านดิจิทัล - โรมาเนีย
วันพฤหัสบดีที่ 4 สิงหาคม 2565
ดีอีเอส เล็งพัฒนาความร่วมมือด้านดิจิทัล - โรมาเนีย
ดีอีเอส เล็งพัฒนาความร่วมมือด้านดิจิทัล - โรมาเนีย
เมื่อวันที่ 3 สิงหาคม 2565 นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม ให้การต้อนรับ H.E. Mr. Sabin SARMAS ตําแหน่ง Chair-designate of the 2022 ITU Plenipotentiary Conference in Bucharest และ President of Information Technology and Communications Committee of Chamber of Deputies รัฐสภาโรมาเนีย และ H.E. Mr. Bogdan BADEA เอกอัครราชทูตโรมาเนียประจําประเทศไทย กระทรวงดิจิทัลเพื่อเศรษฐกิจและสังคม โดยมีนายสุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัลเข้าร่วม ณ ห้องรับรองแขกต่างประเทศ ชั้น 9 กระทรวงดิจิทัลเพื่อเศรษฐกิจและสังคม
ในการนี้ผู้ช่วยรัฐมนตรีฯ ได้กล่าวแสดงความยินดีที่รัฐบาลโรมาเนียจะเป็นเจ้าภาพจัดการประชุมใหญ่ผู้แทนผู้มีอํานาจเต็ม ปี ค.ศ. 2022 ของสหภาพโทรคมนาคมระหว่างประเทศ (ITU Plenipotentiary Conference 2022 (PP - 22) ณ กรุงบูคาเรสต์ สาธารณรัฐโรมาเนีย ระหว่างวันที่ 26 กันยายน – 14 ตุลาคม ๒๕๖๕ โดยจะมีคณะผู้แทนจากประเทศไทยเข้าร่วมการประชุมฯ ในส่วนของผู้แทนกระทรวงฯ คือ ดร. ณัฐพล ณัฏฐสมบูรณ์ รองปลัดกระทรวงดิจิทัลฯ
ทั้งนี้ สองฝ่ายยังได้หารือในประเด็นความร่วมมือด้านดิจิทัล อาทิ การปรับเปลี่ยนไปสู่ยุคดิจิทัล (Digital Transformation) การบริการด้านดิจัล (Digital Services) การยืนยันตัวตนในรูปแบบดิจิทัล (Digital ID) การแลกเปลี่ยนข้อมูล (Data Exchange) การรักษาความมั่นคงปลอดภัยไซเบอร์ (Cybersecurity) และการรักษาข้อมูลส่วนบุคคล (Personal Data Protection) โดยทั้งสองฝ่ายเห็นพ้องว่าไทยและโรมาเนียจะสามารถร่วมกันพัฒนาความร่วมมือในประเด็นต่าง ๆ ร่วมกันต่อไปได้ในอนาคต
*********************
รัฐบาลไทย-ข่าวทำเนียบรัฐบาล-การท่าเรือแห่งประเทศไทย ร่วมกับ บริษัท โทรคมนาคมแห่งชาติ จำกัด (มหาชน) รื้อย้ายระบบเคเบิลใต้น้ำใยแก้ว เส้นเพชรบุรี - ศรีราชา ณ ท่าเทียบเรือแหลมฉบัง
วันอังคารที่ 23 สิงหาคม 2565
การท่าเรือแห่งประเทศไทย ร่วมกับ บริษัท โทรคมนาคมแห่งชาติ จํากัด (มหาชน) รื้อย้ายระบบเคเบิลใต้น้ําใยแก้ว เส้นเพชรบุรี - ศรีราชา ณ ท่าเทียบเรือแหลมฉบัง
...
​วันนี้ (23 สิงหาคม 2565) ตามนโยบายกระทรวงคมนาคม โดยนายศักดิ์สยาม ชิดชอบ และ ดร.อธิรัฐ รัตนเศรษ ให้การท่าเรือแห่งประเทศไทย.(กทท.).เร่งพัฒนาโครงการท่าเรือแหลมฉบัง ระยะที่ 3 นั้น กทท. จึงดําเนินการจัดพิธีลงนามบันทึกข้อตกลง (Memorandum of Agreement : MOA) ระหว่าง กทท. และบริษัท โทรคมนาคมแห่งชาติ จํากัด (มหาชน) National Telecom Public Company Limited (NT) เพื่อเพิ่มขีดความสามารถท่าเรือแหลมฉบังในการก่อสร้างโครงการพัฒนาท่าเรือแหลมฉบัง ระยะที่ ๓ ณ ท่าเรือแหลมฉบัง โดยมีนายเกรียงไกร ไชยศิริวงศ์สุข ผู้อํานวยการ กทท. และ พันเอก สรรพชัยย์ หุวะนันทน์ กรรมการผู้จัดการใหญ่ บริษัท โทรคมนาคมแห่งชาติ จํากัด (มหาชน) ร่วมลงนามในบันทึกข้อตกลงฯ พร้อมด้วยนายบัณฑิต สาครวิศวะ ผู้อํานวยการท่าเรือแหลมฉบัง และนายสรพงษ์ ศิริพันธุ์ ผู้ช่วยกรรมการผู้จัดการใหญ่ บริษัท โทรคมนาคมแห่งชาติ จํากัด (มหาชน)ร่วมเป็นสักขีพยานฯ ณ ห้องประชุมชั้น 17 อาคารที่ทําการ กทท.
​ สําหรับการลงนามในบันทึกข้อตกลงดังกล่าว เป็นไปตามมติคณะรัฐมนตรีที่ได้มีมติอนุมัติโครงการพัฒนาท่าเรือแหลมฉบัง ระยะที่ ๓ ตามที่สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) เสนอ เพื่อเพิ่มขีดความสามารถท่าเรือแหลมฉบังในการรองรับอุปสงค์จากปริมาณตู้สินค้าที่คาดว่าจะเพิ่มขึ้นในอนาคต และสนับสนุนการเป็นประตูการค้า สําหรับพัฒนาอุตสาหกรรมและการค้าของประเทศไทย ที่เชื่อมโยงกับประเทศเพื่อนบ้าน และเพิ่มพูนขีดความสามารถในการแข่งขันของประเทศ ซึ่งเป็นส่วนงานหนึ่งที่สนับสนุนแผนยุทธศาสตร์ชาติ ๒๐ ปี ด้านการสร้างความสามารถในการแข่งขันอย่างแท้จริงประกอบกับการท่าเรือฯ ตรวจสอบพบว่า มีระบบเคเบิลใต้น้ําใยแก้วเส้นเพชรบุรี-ศรีราชา ของบริษัท โทรคมนาคมแห่งชาติ จํากัด (มหาชน) อยู่ในพื้นที่ก่อสร้างโครงการพัฒนาท่าเรือแหลมฉบัง ระยะที่ ๓ ณ ท่าเรือแหลมฉบัง ซึ่งการท่าเรือฯ และบริษัท โทรคมนาคมแห่งชาติ จํากัด (มหาชน) ได้ประชุมหารือร่วมกันในการรื้อย้ายระบบเคเบิลใต้น้ําดังกล่าว เพื่อให้การก่อสร้างโครงการพัฒนาท่าเรือแหลมฉบังเป็นไปตามที่กําหนด จนนํามาสู่การจัดทําบันทึกข้อตกลงฉบับนี้ เพื่อชดเชยเยียวยาการรื้อย้ายระบบเคเบิลใต้น้ําใยแก้วเส้นเพชรบุรี-ศรีราชา ในวงเงิน 250 ล้านบาท ให้แก่บริษัท โทรคมนาคมแห่งชาติ จํากัด (มหาชน)
​ ผู้อํานวยการ กทท. กล่าวว่า กทท. เล็งเห็นถึงความสําคัญของโครงการพัฒนาท่าเรือแหลมฉบัง ระยะที่ 3 ซึ่งเป็นระบบการขนส่งทางน้ําที่มีความสําคัญต่อระบบเศรษฐกิจของประเทศ และการลงนามในบันทึกข้อตกลง ครั้งนี้ จะเป็นก้าวแรกที่จะนําไปสู่การเชื่อมโยงพื้นที่ระเบียงเขตเศรษฐกิจสู่นานาประเทศและเป็นการพัฒนาระบการขนส่งและโลจิสติกส์ของประเทศให้เทียบเท่ามาตรฐานสากล รวมทั้งเป็นการเพิ่มศักยภาพในการรองรับปริมาณตู้สินค้าที่เพิ่มมากขึ้นในอนคต อันเป็นประโยชน์ในภาพรวมของเทศ ต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ย้ำนักเรียนไทยไม่เสียโอกาสสอบเข้ามหาวิทยาลัย เน้นมาตรการป้องกันโควิดขั้นสูงสุด วันนี้ พบผู้ติดเชื้อโควิด-19 รายใหม่ รวม 23,618 ราย เสียชีวิต 49 ราย
วันพฤหัสบดีที่ 3 มีนาคม 2565
โฆษกรัฐบาลเผย  "นายกฯ"  ย้ํานักเรียนไทยไม่เสียโอกาสสอบเข้ามหาวิทยาลัย เน้นมาตรการป้องกันโควิดขั้นสูงสุด วันนี้ พบผู้ติดเชื้อโควิด-19 รายใหม่ รวม 23,618 ราย เสียชีวิต 49 ราย
โฆษกรัฐบาลเผย  "นายกฯ"  ย้ํานักเรียนไทยไม่เสียโอกาสสอบเข้ามหาวิทยาลัย เน้นมาตรการป้องกันโควิดขั้นสูงสุด วันนี้ พบผู้ติดเชื้อโควิด-19 รายใหม่ รวม 23,618 ราย เสียชีวิต 49 ราย
วันนี้ (3 มี.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบนโยบายกระทรวงสาธารณสุข กระทรวงศึกษาธิการ และกระทรวงการอุดมศึกษาวิทยาศาสตร์วิจัยและนวัตกรรม เน้นย้ํานักเรียนจะต้องไม่เสียโอกาสในการสอบเข้ามหาวิทยาลัยในปีการศึกษา 2565 ภายใต้มาตรการการควบคุมการแพร่ระบาดของโควิด-19 สายพันธุ์โอมิครอน อย่างเข้มข้น ซึ่งขณะนี้ทางกระทรวงการอุดมศึกษา วิทยาศาสตร์ วิจัยและนวัตกรรม (อว.) ได้ข้อสรุปยืนยันให้สิทธิ์เด็กนักเรียนติดเชื้อโควิดอาการเล็กน้อยและกลุ่มมีความเสี่ยงสูงได้สอบเข้ามหาวิทยาลัยทุกคน โดยจัดสนามสอบที่กําหนดเพิ่มขึ้นเป็นการเฉพาะสําหรับผู้ติดเชื้อที่มีอาการเล็กน้อย หรือไม่มีอาการ หรือมีความเสี่ยงสูง ซึ่งผู้ประสงค์จะเข้าสอบที่อยู่ในกลุ่มดังกล่าวให้ลงทะเบียนล่วงหน้าไม่น้อยกว่า 24 ชั่วโมงก่อนการสอบโดยต้องปฏิบัติตามมาตรการสาธารณสุขอย่างเคร่งครัด เช่น การเดินทางมายังสนามสอบด้วยรถยนต์ส่วนตัว รถยนต์ที่จัดให้เป็นการเฉพาะจากหน่วยบริการสาธารณสุข หรือจากสนามสอบจัดให้เท่านั้น
โฆษกประจําสํานักนายกรัฐมนตรี กล่าวว่า การจัดสอบตามหลัก VUCA ผู้สอน ผู้จัดสอบ ต้องได้รับวัคซีนตามที่กระทรวงสาธารณสุขกําหนด สวมหน้ากากอนามัยตลอดเวลา ลดการสัมผัส และเว้นระยะห่าง สถานที่จัดสอบ ต้องดําเนินการตามมาตรการ COVID Free Setting อีกทั้ง ผู้สอบ ผู้จัดสอบ ต้องประเมินความเสี่ยง และควรตรวจ ATK เมื่อมีอาการและมีความเสี่ยงสูง ไม่แนะนําให้ตรวจ ATK ทุกคน พร้อมขอความร่วมมือผู้ว่าราชการจังหวัด ในนามคณะกรรมการโรคติดต่อจังหวัด ร่วมกับ หน่วยงานด้านการศึกษาในจังหวัด และผู้จัดสอบในพื้นที่ต่าง ๆ ดําเนินการจัดการสอบให้ เป็นไปตามมาตรการความปลอดภัยขั้นสูงสุด และสนามสอบต่างๆ จะต้องเข้มมาตรการป้องกันโควิดขั้นสูงสุด ให้มีพื้นที่แยก สําหรับจัดการสอบเป็นสัดส่วนแยกกลุ่มผู้สัมผัสเสี่ยงสูงกลุ่มผู้ติดเชื้อ และในส่วน กทม. และปริมณฑล ได้ร่วมกับมูลนิธิโรงพยาบาลราชวิถี ให้บริการรับ-ส่งผู้ติดเชื้อ ไปยังสถานที่สอบหรือศูนย์พักคอยต่าง ๆ อย่างไรก็ตาม กลุ่มนักเรียนที่ต้องสอบเข้ามหาวิทยาลัยในช่วงมีนาคมนี้ขอให้ปฏิบัติตามมาตรการของกระทรวงสาธารณสุขอย่างเคร่งครัดอีกด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ รวม 23,618 ราย จําแนกเป็น ผู้ป่วยจากในประเทศ 23,437 ราย ผู้ป่วยมาจากต่างประเทศ 181 ราย ผู้ป่วยสะสม 734,727 ราย (ตั้งแต่ 1 มกราคม 2565) หายป่วยกลับบ้าน 18,939 ราย หายป่วยสะสม 543,184 ราย (ตั้งแต่ 1 มกราคม 2565) ผู้ป่วยกําลังรักษา 223,414 ราย ติดเชื้อเข้าข่าย/ATK 42,138 ราย สะสม 814,620ราย เสียชีวิต 49 ราย ขณะที่ยอดการฉีดวัคซีนโควิด-19 วันนี้ รวมฉีดสะสม อยู่ที่ 124,245,373 โดส เข็มที่ 1 ฉีดสะสม 53,728,511 โดส เข็มที่ 2 ฉีดสะสม 49,781,275 โดส เข็มที่ 3 ฉีดสะสม 19,028,245 โดส และเข็มที่ 4 ฉีดสะสม 1,707,342 โดส
...................................
รัฐบาลไทย-ข่าวทำเนียบรัฐบาล-“รมว.เฉลิมชัย” เร่งสางปัญหายาง ส่งเลขาฯ ธนา
วันจันทร์ที่ 4 กรกฎาคม 2565
“รมว.เฉลิมชัย” เร่งสางปัญหายาง ส่งเลขาฯ ธนา
พบกลุ่มเครือข่ายสถาบันเกษตรกรชาวสวนยางแห่งประเทศไทย
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เปิดเผยภายหลังได้รับมอบหมายจากดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้เข้าพบกลุ่มเครือข่ายสถาบันเกษตรกรชาวสวนยางแห่งประเทศไทย ซึ่งนําโดย นายประทบ สุขสนาน รองประธานเครือข่ายสถาบันเกษตรกรชาวสวนยางแห่งประเทศไทย/ประธานเครือข่ายสถาบันเกษตรกรชาวสวนยาง จ.ตรัง และประธานชุมนุมสหกรณ์ จ.ตรัง ณ ห้องประชุมกระทรวงเกษตรและสหกรณ์ เพื่อหารือและรับหนังสือข้อเรียกร้องจากกลุ่มเครือข่ายสถาบันเกษตรกรฯ ดังกล่าว โดยมีรายละเอียด ดังนี้ 1) ให้กระทรวงเกษตรฯ เร่งแก้ไขปัญหาราคายางพาราตกต่ํา 2) ให้กระทรวงเกษตรฯ ส่งเสริมการใช้ยางพาราภายในประเทศอย่างจริงจังและต่อเนื่อง เพื่อรักษาเสถียรภาพราคายางพารา 3) ให้การยางแห่งประเทศไทย ดําเนินการจัดหาปุ๋ยให้เกษตรกรแทนการจ่ายเงินชดเชยค่าปุ๋ยบํารุง โดยโอนเข้าบัญชีเกษตรกรเป็นรายบุคคล 4) ให้การยางแห่งประเทศไทย ปรับการใช้ชนิดปุ๋ย จากการใช้ปุ๋ยเคมีเพียงอย่างเดียว เป็นการใช้ร่วมกับปุ๋ยอินทรีย์ หรือปุ๋ยอินทรีย์เคมี โดยให้เป็นไปตามสูตรปุ๋ยเคมีแต่ละพื้นที่ ที่มีคุณภาพตามมาตรฐานทางวิชาการรองรับ พร้อมดําเนินการจัดหาปุ๋ยภายในวงเงิน 891.86 ล้านบาท ตามปริมาณและความต้องการของแต่ละพื้นที่แต่ละสูตร และดําเนินการตามระเบียบกระทรวงการคลังว่าด้วยการจัดซื้อจัดจ้างและบริหารพัสดุภาครัฐ พ.ศ.2560 โดยดําเนินการให้ทันตามระยะเวลาของแต่ละพื้นที่ และจัดทําแผนการบริหารความเสี่ยงสํารองกรณีการจัดหาปุ๋ยไม่ทันตามระยะเวลาและความต้องการของเกษตรกร โดยทางการยางแห่งประเทศไทย จะต้องทําการประชาสัมพันธ์ สร้างความรู้ความเข้าใจให้เกษตรกรทราบในการปรับเปลี่ยนวิธีการจ่ายปุ๋ยครั้งนี้
ทั้งนี้ เลขานุการรมว.เกษตรฯ ได้รับทราบถึงปัญหาของกลุ่มเครือข่ายสถาบันเกษตรกรฯ แล้ว และจะเร่งนําข้อร้องเรียนดังกล่าว เสนอต่อรัฐมนตรีว่าการกระทรวงเกษตรฯ เพื่อหาแนวทางการแก้ไขปัญหาร่วมกับหน่วยงานที่เกี่ยวข้อง และบรรเทาผลกระทบต่อเกษตรกรชาวสวนยางอย่างเป็นรูปธรรมโดยเร็วที่สุด
รัฐบาลไทย-ข่าวทำเนียบรัฐบาล-รฟม. เปิดให้บริการแล้ว! ที่จอดรถอัตโนมัติ “Robot Parking” สถานีห้วยขวาง
วันศุกร์ที่ 8 ตุลาคม 2564
รฟม. เปิดให้บริการแล้ว! ที่จอดรถอัตโนมัติ “Robot Parking” สถานีห้วยขวาง
โครงการรถไฟฟ้ามหานคร สายเฉลิมรัชมงคล (MRT สายสีน้ําเงิน), โครงการที่จอดรถจักรยานยนต์ และโครงการให้บริการสมัครและต่ออายุการใช้บริการจอดรถยนต์รายเดือนแบบออนไลน์
วันนี้ (8 ตุลาคม 2564) นายวิทยา พันธุ์มงคล รองผู้ว่าการ (ปฏิบัติการ) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นประธานในพิธีเปิดให้บริการที่จอดรถอัตโนมัติ “Robot Parking” แห่งที่สอง บริเวณลานจอดรถสถานีห้วยขวาง โครงการรถไฟฟ้ามหานคร สายเฉลิมรัชมงคล (MRT สายสีน้ําเงิน) โครงการที่จอดรถจักรยานยนต์ และโครงการให้บริการสมัครและต่ออายุการใช้บริการจอดรถยนต์รายเดือนแบบออนไลน์ ณ บริเวณลานจอดรถ สถานีห้วยขวาง การให้บริการที่จอดรถอัตโนมัติได้เริ่มแห่งแรกที่สถานีสามย่าน โดยเมื่อผู้ใช้บริการนํารถเข้ามาจอดจะมีเครื่องกลทําหน้าที่เสมือนหุ่นยนต์รับรถขึ้นไปจอดในลักษณะซ้อนกันในแนวดิ่ง ทําให้จอดรถได้มากขึ้น อีกทั้งใช้เวลาเฉลี่ยในการรับ – ส่งรถ เข้าและออกจากที่จอดรถเพียงคันละ 90 วินาที และหากรถจอดชั้นไกลที่สุดจะใช้เวลาเพียง 3 นาทีเท่านั้น นอกจากนี้ระบบจอดรถดังกล่าวยังมีความปลอดภัยตามมาตรฐานที่กําหนด ทั้งนี้ รฟม. ยังคงคิดอัตราค่าบริการที่จอดรถตามปกติ โดยกรณีผู้ใช้บริการรถไฟฟ้าคิดอัตราค่าจอดรถ 15 บาท ต่อ 2 ชั่วโมง และผู้ไม่ใช้บริการรถไฟฟ้า คิดอัตราค่าจอดรถ 50 บาท ต่อ 1 ชั่วโมง สําหรับผู้ใช้บริการที่จอดรถรายเดือน คิดอัตราค่าจอดรถ 2,000 บาทต่อเดือน และเปิดให้บริการทุกวันตั้งแต่เวลา 05.00 – 01.00 น. (เวลาเปิดปิดให้บริการในช่วงสถานการณ์การแพร่ระบาดของโรค COVID-19 อาจมีการเปลี่ยนแปลงตามประกาศจากทางศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019)
นอกจากนี้ รฟม. ยังเปิดให้บริการที่จอดรถจักรยานยนต์ จํานวน 2 แห่ง ได้แก่ เส้นทางรถไฟฟ้า MRT สายสีน้ําเงิน ณ ลานจอดรถสถานีห้วยขวาง สามารถรองรับจํานวนรถจักรยานยนต์ได้ 218 คัน คิดอัตราค่าบริการ 5 บาทต่อ 4 ชั่วโมง และเส้นทางรถไฟฟ้า MRT สายสีม่วง ณ อาคารจอดรถสถานีคลองบางไผ่ (จอดในร่ม) สามารถรองรับจํานวนรถจักรยานยนต์ได้ 416 คัน คิดอัตราค่าบริการ 10 บาทต่อ 4 ชั่วโมง
นอกจากการนําเทคโนโลยีมาเพิ่มประสิทธิภาพของพื้นที่จอดรถแล้ว รฟม. ยังมุ่งพัฒนาระบบการให้บริการที่จอดรถที่สอดคล้องกับวิถีชีวิตใหม่ในยุค New Normal พร้อมทั้งตอบสนองความต้องการในการใช้เทคโนโลยีของประชาชน ด้วยการคิดค้นแอปพลิเคชัน MRTA Parking ภายใต้โครงการให้บริการสมัครและต่ออายุการใช้บริการจอดรถยนต์ รายเดือนแบบออนไลน์ โดยผู้ใช้บริการสามารถสมัคร หรือต่ออายุบัตรจอดรถรายเดือน รวมถึงชําระค่าบริการจอดรถแบบรายเดือนได้ “ครบจบภายในแอปเดียว” ตลอดจนสามารถรับทราบข้อมูลที่จอดรถว่างและข้อมูลประชาสัมพันธ์ของ รฟม. ได้อีกหนึ่งช่องทาง อันเป็นการช่วยลดการเดินทางและอํานวยความสะดวกให้แก่ผู้ใช้บริการ ทั้งนี้ ผู้ใช้บริการหรือประชาชนทั่วไปที่สนใจสามารถดาวน์โหลดแอปพลิเคชันได้แล้ว ซึ่งรองรับได้ทั้งระบบปฏิบัติการแบบ android และ ios สอบถามข้อมูลเพิ่มเติมได้ที่ กองบริหารอาคารจอดรถ ฝ่ายพัฒนาธุรกิจ โทร. 0 2513 1895 Email : Parkandride@mrta.co.th Line : @mrtaparking รวมถึงติดตามรายละเอียดและข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-ธ.ก.ส. เตือนอย่าหลงเชื่อผู้แอบอ้างปล่อยสินเชื่อบนสื่อสังคมออนไลน์
วันพฤหัสบดีที่ 4 สิงหาคม 2565
ธ.ก.ส. เตือนอย่าหลงเชื่อผู้แอบอ้างปล่อยสินเชื่อบนสื่อสังคมออนไลน์
ธ.ก.ส. เตือน! เกษตรกรลูกค้าและประชาชนทั่วไป ระวังการแอบอ้างโดยใช้โลโก้หรือสัญลักษณ์ ธ.ก.ส. ไปโฆษณาปล่อยสินเชื่อบนสื่อสังคมออนไลน์ ย้ํา! ธ.ก.ส.ไม่มีนโยบายให้บริการสินเชื่อดังกล่าวผ่าน LINE Account และเพจ Facebook
ธ.ก.ส. เตือน ! เกษตรกรลูกค้าและประชาชนทั่วไป ระวังการแอบอ้างโดยใช้โลโก้หรือสัญลักษณ์ ธ.ก.ส. ไปโฆษณาปล่อยสินเชื่อบนสื่อสังคมออนไลน์ เช่น สินเชื่อสู้ไปด้วยกัน ธ.ก.ส. และเพจ Facebook: ธกส เพื่อนแท้ของทุกการลงทุน ย้ํา! ธ.ก.ส.ไม่มีนโยบายให้บริการสินเชื่อดังกล่าวผ่าน LINE Account และเพจ Facebook ชี้พร้อมเอาผิดทางกฏหมายกับผู้แอบอ้างและใช้โลโก้ ธ.ก.ส. ไปหลอกลวงหาประโยชน์
นายยุวพล วัตถุ ผู้ช่วยผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ด้วยขณะนี้มีกลุ่มผู้ไม่หวังดีใช้ช่องทาง LINE Account ชื่อ “TheoneonlineBAAC” และเพจ Facebook: ธกส เพื่อนแท้ของทุกการลงทุน แอบอ้างว่าพร้อมให้บริการสินเชื่อสู้ไปด้วยกัน ธ.ก.ส. โดยอนุมัติไว ไม่ต้องใช้คนค้ํา ผ่อนนาน 24 เดือน เพียงแค่มีบัตรประชาชนใบเดียว ไม่ตรวจเครดิตบูโร และเป็นเงินกู้ถูกกฎหมาย วงเงินสูงสุด 500,000 บาท ดอกเบี้ย 0.833% ลดต้นลดดอก รู้ผลภายใน 20 นาที โดยให้ผู้ที่สนใจกรอกข้อมูลส่วนตัวส่งไปใน LINE และให้ทําสัญญากู้ยืมเงินผ่านทางออนไลน์ นั้น
ธ.ก.ส. ขอแจ้งว่า ธ.ก.ส.ไม่มีส่วนเกี่ยวข้องกับเพจปล่อยสินเชื่อออนไลน์ดังกล่าว อีกทั้ง ธ.ก.ส.ไม่มีนโยบายในการปล่อยสินเชื่อบนเพจ LINE Account และเพจ Facebook แต่อย่างใด ดังนั้น สื่อข้อมูลที่ปรากฏจึงเป็นวิธีการที่มิจฉาชีพแอบอ้าง โดยนําโลโก้หรือสัญลักษณ์ ธ.ก.ส. มาใช้เพื่อสร้างความเข้าใจผิด จึงขอให้เกษตรกรลูกค้าและประชาชนทั่วไปอย่าหลงเชื่อบุคคลและบัญชีดังกล่าว หรือเข้าร่วมเด็ดขาด ทั้งนี้ ธ.ก.ส. จะดําเนินการเอาผิดทางกฏหมายกับผู้ที่แอบอ้างดังกล่าวต่อไป
นายยุวพล กล่าวอีกว่า ธ.ก.ส. มีบริการสินเชื่อที่หลากหลาย ที่พร้อมตอบความต้องการของลูกค้า เช่น สินเชื่อนวัตกรรมดีมีเงินทุน สินเชื่อสานฝันสร้างอาชีพ ซึ่งมีเงื่อนไขและอัตราดอกเบี้ยที่ผ่อนปรน เพื่อสนับสนุนคนรุ่นใหม่ในการลงทุนสร้างอาชีพและรายได้ นอกจากนี้ยังมีสินเชื่อฉุกเฉินเพื่อช่วยเหลือผู้ได้รับผลกระทบจากภัย COVID – 19 ที่มุ่งเสริมสภาพคล่องและป้องกันการก่อหนี้นอกระบบให้กับเกษตรกรรายย่อยและลูกจ้างภาคการเกษตร รายละไม่เกิน 10,000 บาท โดยไม่ต้องใช้หลักประกัน อัตราดอกเบี้ยคงที่ร้อยละ 0.35 ต่อเดือน ชําระคืนภายใน 3 ปี ปลอดชําระต้นเงินและดอกเบี้ยในช่วง 6 เดือนแรก วงเงินรวม 10,000 ล้านบาท โดยผู้ที่สนใจสามารถแจ้งความประสงค์ผ่าน LINE Official: BAAC Family ได้ตั้งแต่บัดนี้ถึง 30 กันยายน 65 ซึ่งหากถูกต้องตามหลักเกณฑ์จะมีการนัดหมายทําสัญญาที่ ธ.ก.ส. ต่อไป ทั้งนี้ ผู้ที่สนใจ สามารถสอบถามรายละเอียดที่ ธ.ก.ส. ทุกสาขาทั่วประเทศ หรือติดต่อ Call Center 02 555 0555 ได้ตลอด 24 ชั่วโมง